Дадатак 20

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ДАПРЫЗЫЎНАЯ І МЕДЫЦЫНСКАЯ ПАДРЫХТОЎКА»**

1. **Вучэбныя праграмы**

У 2023/2024 навучальным годзе пры вывучэнні вучэбнага прадмета «Дапрызыўная і медыцынская падрыхтоўка» выкарыстоўваюцца вучэбныя праграмы, зацверджаныя Міністэрствам адукацыі ў 2023 годзе.

**Звяртаем увагу**, што ў вучэбныя праграмы па вучэбным прадмеце «Дапрызыўная і медыцынская падрыхтоўка» ўнесены наступныя змены:

блок «Дапрызыўная падрыхтоўка»:

у адпаведнасці з другой часткай пункта 2 артыкула 150 Кодэкса Рэспублікі Беларусь аб адукацыі скарэкціравана колькасць гадзін, якія адводзяцца на вывучэнне вучэбнага матэрыялу ў XI класе (34 гадзіны замест 35 гадзін);

у главе I унесены змяненні ў чаканыя вынікі засваення зместу вучэбнай праграмы (асобасныя, метапрадметныя і прадметныя);

скарэкціраваны змест вучэбнай тэмы «Сучасная ваенна-палітычная абстаноўка ў свеце» ў адпаведнасці з Канцэпцыяй нацыянальнай бяспекі;

блок «Медыцынская падрыхтоўка»:

у адпаведнасці з другой часткай пункта 2 артыкула 150 Кодэкса Рэспублікі Беларусь аб адукацыі скарэкціравана колькасць гадзін, якія адводзяцца на вывучэнне вучэбнага матэрыялу ў XI класе (34 гадзіны замест 35 гадзін);

у главу I унесены чаканыя вынікі засваення зместу вучэбнай праграмы (асобасныя, метапрадметныя і прадметныя);

удакладнены і скарэкціраваны віды дзейнасці і асноўныя патрабаванні да вынікаў вучэбнай дзейнасці вучняў;

пераразмеркаваны вучэбныя гадзіны паміж тэмамі 1 і 2 па медыцынскай практыцы;

унесены карэкціроўкі ў нарматывы па медыцынскай падрыхтоўцы: удакладнены нарматыў № 2; праведзена замена нарматыву № 5.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html)*.*

1. **Вучэбныя выданні**

У новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў Пералік вучэбных выданняў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы агульнай сярэдняй адукацыі, у 2023/2024 навучальным годзе (зацверджаны Міністрам адукацыі Рэспублікі Беларусь А. І. Іванцом 06.02.2023 г.). Гэты дакумент апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (№ 7, 2023), размешчаны на нацыянальным адукацыйным партале: <https://adu.by/> [*Галоўная / Адукацыйны працэс. 2023/2024 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html)*.*

Электронныя версіі вучэбных дапаможнікаў размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/)*.*

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).

Поўная інфармацыя аб вучэбна-метадычным забеспячэнні вучэбнага прадмета «Дапрызыўная і медыцынская падрыхтоўка»
ў 2023/2024 навучальным годзе размешчана на нацыянальным адукацыйным партале:[*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html)*.*

Пры арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» трэба кіравацца:

загадам Міністра абароны Рэспублікі Беларусь ад 04.07.2018 № 985 «Аб замацаванні злучэнняў, воінскіх часцей, ваенных вучэбных устаноў і арганізацый Узброеных Сіл за ўстановамі адукацыі Рэспублікі Беларусь» са зменамі і дапаўненнямі ад 25.08.2020 № 1052 (падрыхтавана новая рэдакцыя);

пагадненнем аб узаемадзеянні і супрацоўніцтве паміж Міністэрствам адукацыі Рэспублікі Беларусь і Дзяржаўным пагранічным камітэтам Рэспублікі Беларусь ад 09.12.2014;

планам мерапрыемстваў па рэалізацыі другога этапу комплексу мер, накіраваных на павышэнне прэстыжу тэрміновай ваеннай службы, зацверджаным намеснікам Прэм’ер-міністра Рэспублікі Беларусь ад 10.12.2019 № 33/208-190/657.

**Неабходна звярнуць асаблівую ўвагу** на безумоўнае выкананне кіраўнікамі ўстаноў агульнай сярэдняй адукацыі і настаўнікамі дапрызыўнай падрыхтоўкі патрабаванняў Дырэктывы Прэзідэнта Рэспублікі Беларусь ад 11.03.2004 № 1 «Аб мерах па ўмацаванні грамадскай бяспекі і дысцыпліны» (у рэдакцыі Указа Прэзідэнта Рэспублікі Беларусь ад 12.10.2015 № 420).

1. **Асаблівасці арганізацыі адукацыйнага працэсу**

Звяртаем увагу на тое, што пры арганізацыі адукацыйнага працэсу настаўнік абавязаны кіравацца патрабаваннямі вучэбных праграм па вучэбным прадмеце, на аснове якіх ён складае каляндарна-тэматычнае планаванне, распрацоўвае паўрочнае планаванне з улікам рэальных умоў навучання і выхавання ў канкрэтным класе. Любое вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбных праграмах.

У вучэбнай праграме змяшчаюцца патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнымі праграмамі.

**Рэалізацыя выхаваўчага патэнцыялу вучэбнага прадмета**

У 2023/2024 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбнага прадмета «Дапрызыўная і медыцынская падрыхтоўка», фарміраванне ў вучняў пачуцця патрыятызму, грамадзянскасці, павагі да гістарычнага мінулага, стваральнай працы як галоўнай умовы развіцця беларускай дзяржавы. Вырашэнне гэтых задач павінна садзейнічаць захаванню міру і згоды ў беларускім грамадстве і непасрэдна звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Вучэбнай праграмай па вучэбным прадмеце «Дапрызыўная і медыцынская падрыхтоўка» прадугледжана выхаванне ў вучняў патрыятызму, грамадзянскасці, духоўнасці і міласэрнасці, гуманнасці, калектывізму, узаемадапамогі і ўзаемапавагі, пачуцця асабістай адказнасці за выкананне канстытуцыйнага абавязку па абароне Рэспублікі Беларусь, здольнасці разумець важнасць выбару мэтавых і сэнсавых установак для сваіх учынкаў у надзвычайных сітуацыях.

Пры вывучэнні кожнай тэмы неабходна ствараць умовы для фарміравання ў вучняў адказнасці, арганізаванасці, дысцыплінаванасці, самастойнасці, добрасумленнасці, ініцыятыўнасці, усведамлення ролі вучэбнага прадмета ў падрыхтоўцы да ваеннай службы.

Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданням, змест якіх садзейнічае фарміраванню патрыятызму і грамадзянскасці, нацыянальнай самасвядомасці, маральнай культуры, культуры бяспекі жыццядзейнасці, каштоўнасных адносін да здароўя.

На ўроках і ў пазаўрочнай рабоце могуць выкарыстоўвацца інфармацыйна-аналітычныя матэрыялы, падрыхтаваныя Генеральнай пракуратурай Рэспублікі Беларусь у межах расследавання крымінальнай справы **аб генацыдзе беларускага народа** ў гады Вялікай Айчыннай вайны і пасляваенны перыяд.

Метадычныя рэкамендацыі па асвятленні палітыкі генацыду беларускага народа ў гады Вялікай Айчыннай вайны з выкарыстаннем інфармацыйна-аналітычных матэрыялаў і дакументаў па расследаванні крымінальнай справы, прадстаўленых Генеральнай пракуратурай Рэспублікі Беларусь, а таксама прэзентацыі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

Улічваючы выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў рэспубліканскага і мясцовага значэння, рэкамендуецца актывізаваць выкарыстанне гэтай формы работы.

Неабходна прадугледзець правядзенне экскурсій для вучняў
І–ХІ класаў устаноў агульнай сярэдняй адукацыі ў межах арганізацыі адукацыйнага працэсу ў любы вучэбны дзень тыдня (з панядзелка па пятніцу), а таксама ў пазавучэбны час, у тым ліку ў шосты школьны дзень.

Метадычныя рэкамендацыі па арганізацыі экскурсій для вучняў
І–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі, пералік экскурсійных аб’ектаў і турысцкіх маршрутаў, рэкамендаваных для наведвання, размешчаны ў раздзеле нацыянальнага адукацыйнага партала: [*https://vospitanie.adu.by/*](https://vospitanie.adu.by/)[*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html).

Вучні ўстаноў агульнай сярэдняй адукацыі могуць засвойваць змест вучэбных праграм факультатыўных заняткаў. Для правядзення факультатыўных заняткаў прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).

Па выніках засваення зместу блока «Дапрызыўная падрыхтоўка» вучэбнай праграмы «Дапрызыўная і медыцынская падрыхтоўка» ў свядомасці маладых людзей павінна быць сфарміравана пазітыўнае стаўленне і ўстойлівая матывацыя да службы ва Узброеных Сілах і іншых органах сістэмы забеспячэння нацыянальнай бяспекі. Неабходна звяртаць увагу вучняў на інфармацыю аб рэалізацыі на дзяржаўным узроўні дадатковых мер па павышэнні сацыяльнага статусу ваеннаслужачых і грамадзян, якія прайшлі тэрміновую ваенную службу, службу ў рэзерве.

Пры вывучэнні блока «Дапрызыўная падрыхтоўка» рэкамендуецца класы называць узводамі (узвод дзеліцца на два-тры аддзяленні). З ліку юнакоў, якія валодаюць высокімі маральна-псіхалагічнымі і лідарскімі якасцямі, прызначаюцца камандзіры ўзводаў і аддзяленняў. Кожныя вучэбныя заняткі па дапрызыўнай падрыхтоўцы пачынаюцца з пастраення асабовага складу ўзвода, праверкі прысутнасці вучняў і дакладу настаўніку аб гатоўнасці да вучэбных заняткаў. На вучэбных занятках павінны выконвацца патрабаванні агульнавайсковых статутаў пры дзеяннях, адказах, звароце вучняў да настаўніка (па воінскім званні пры яго наяўнасці).

Вучэбныя заняткі могуць праводзіцца ва ўстановах агульнай сярэдняй адукацыі па адной вучэбнай гадзіне на тыдзень або блочным метадам на базе міжшкольных цэнтраў дапрызыўнай падрыхтоўкі.

Пры арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» абавязковым з’яўляецца выкананне ***Правіл бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі***, зацверджаных пастановай Міністэрства адукацыі Рэспублікі Беларусь ад 03.08.2022 № 227. Гэтыя правілы ўстанаўліваюць патрабаванні да мер бяспекі пры правядзенні практычных заняткаў, а таксама вызначаюць абавязкі ўдзельнікаў адукацыйнага працэсу ва ўстановах адукацыі па забеспячэнні бяспечных умоў яго арганізацыі.

Звяртаем увагу, што на першых занятках у кожнай чвэрці настаўнік праводзіць навучанне вучняў правілам бяспечных паводзін на ўроках дапрызыўнай і медыцынскай падрыхтоўкі і робіць адпаведныя запісы ў класным журнале.

Перад пачаткам кожных практычных заняткаў настаўнік дапрызыўнай падрыхтоўкі абавязаны пераканацца ў стварэнні ўмоў для бяспечнага правядзення заняткаў, засваення вучнямі правіл бяспечных паводзін і зрабіць адпаведны запіс у класным журнале.

Перад пачаткам выканання практычных заняткаў па агнявой падрыхтоўцы настаўнік праводзіць навучанне правілам бяспечных паводзін пры абыходжанні са зброяй і робіць адпаведны запіс у класным журнале.

**Арганізацыя вучэбна-палявых збораў (дапрызыўная падрыхтоўка) і медыцынскай практыкі (медыцынская падрыхтоўка)**

Па заканчэнні навучальнага года з вучнямі X класа праводзяцца вучэбна-палявыя зборы (медыцынская практыка).

Вучэбныя гадзіны, якія адводзяцца на правядзенне вучэбна-палявых збораў (медыцынскай практыкі), прадугледжаны Тыпавым вучэбным планам агульнай сярэдняй адукацыі. Парадак правядзення вучэбна-палявых збораў (медыцынскай практыкі) вызначаецца аддзеламі (упраўленнямі) адукацыі мясцовых выканаўчых і распарадчых органаў па ўзгадненні з раённымі (гарадскімі) ваеннымі камісарыятамі, начальнікамі ваенных гарнізонаў і камандзірамі воінскіх часцей, кіраўнікамі арганізацый аховы здароўя. Арганізацыя вучэбна-палявых збораў на базе аздараўленчых абаронна-спартыўных і ваенна-патрыятычных лагераў з прыцягненнем дадатковых грашовых сродкаў законных прадстаўнікоў вучняў дапускаецца толькі з іх згоды.

У асобных выпадках дапускаецца перанос тэрмінаў праходжання вучэбна-палявых збораў (медыцынскай практыкі) вучнямі. Кіраўнік вучэбна-палявых збораў павінен улічваць стан здароўя вучняў, якія маюць захворванні.

Тэмы заняткаў вучэбна-палявых збораў (медыцынскай практыкі) запісваюцца ў класны журнал. Па выніках вучэбна-палявых збораў (медыцынскай практыкі) вучням выстаўляюцца адзнакі ў класны журнал. Гадавая адзнака па вучэбным прадмеце «Дапрызыўная і медыцынская падрыхтоўка» ў X класе выстаўляецца з улікам адзнакі за вучэбна-палявыя зборы (медыцынскую практыку). Рашэнне аб пераводзе вучняў у XI клас прымаецца педагагічным саветам па завяршэнні вучэбна-палявых збораў (медыцынскай практыкі) і пасля выстаўлення гадавой адзнакі па вучэбным прадмеце «Дапрызыўная і медыцынская падрыхтоўка».

**4. Дадатковыя рэсурсы**

Для падрыхтоўкі да вучэбных заняткаў можна выкарыстоўваць інфармацыю, размешчаную на адзіным інфармацыйна-адукацыйным рэсурсе: [*https://eior.by*](https://eior.by).

Адзіны інфармацыйна-адукацыйны рэсурс прызначаны для падтрымкі вучняў, якія атрымліваюць агульную сярэднюю адукацыю ў адпаведнасці з індывідуальным вучэбным планам, а таксама вучняў, якія па ўважлівых прычынах часова не могуць наведваць установу адукацыі.

**5. Арганізацыя метадычнай работы**

У 2023/2024 навучальным годзе для арганізацыі дзейнасці метадычных фарміраванняў настаўнікаў, якія выкладаюць вучэбны прадмет «Дапрызыўная і медыцынская падрыхтоўка», прапануецца адзіная тэма: ***«Удасканаленне прафесійнай кампетэнтнасці педагогаў па пытаннях развіцця і выхавання асобы вучня сродкамі вучэбнага прадмета „Дапрызыўная і медыцынская падрыхтоўка“»***.

Удасканаленне прафесійнай кампетэнтнасці педагогаў можа ажыццяўляцца праз работу метадычных фарміраванняў: школ маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Дапрызыўная і медыцынская падрыхтоўка». Дзейнасць гэтых метадычных фарміраванняў трэба планаваць на аснове аналізу вынікаў метадычнай работы за папярэдні навучальны год, з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў, запытаў.

Рэкамендуемыя тэмы для работы з настаўнікамі, якія выкладаюць вучэбны прадмет «Дапрызыўная і медыцынская падрыхтоўка»,
у 2023/2024 навучальным годзе:

развіваючы і выхаваўчы патэнцыял урокаў па вучэбным прадмеце «Дапрызыўная і медыцынская падрыхтоўка»;

фарміраванне асобасных кампетэнцый вучняў у працэсе вучэбна-пазнавальнай дзейнасці пры засваенні зместу вучэбнай праграмы па вучэбным прадмеце «Дапрызыўная і медыцынская падрыхтоўка»;

развіццё інтэлектуальных здольнасцей, сацыяльна значных якасцей асобы вучня на ўроках вучэбнага прадмета «Дапрызыўная і медыцынская падрыхтоўка»;

прафарыентацыя вучняў на вучэбных занятках па вучэбным прадмеце «Дапрызыўная і медыцынская падрыхтоўка», павышэнне матывацыі вучняў да ваеннай службы.

З мэтай забеспячэння ўмоў для развіцця прафесійнай кампетэнтнасці настаўнікаў у Акадэміі паслядыпломнай адукацыі праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://akademy.by/index.php/be/aktual/37-anons-2*](https://akademy.by/index.php/ru/aktual/37-anons-2)*).*